text: Rejsehold skal redde landsbyer
  28 marts 2011 kl. 19.04
  Otte landsbyer i Tønder Kommune mister fra august deres lokale skole. Kommunen vil hjælpe landsby-samfundene med et særligt rejsehold til at komme videre og forny sig.
  Efter at Tønder byråd besluttede at lukke Vodder sogn's skole, holder kommunen i aften et debatmøde i Vodder om sognets fremtid.
  TV SYD var med direkte til mødte i borgerforeningen. 
  På mødes blev det diskuteret, hvad skolebygningen kan bruges til - og hvad der i det hele taget skal se med det lille bysamfund i fremtiden.
  Der blev ikke taget beslutninger på mødet.
  
  Rejsehold kommer i april
  Det er planen, at Vodder Sogns Lokalråd får besøg af rejseholdet fra kommunen i løbet af april. Derfor var borgerne opsatte på at få gode ideer til den dialog, som kommunen lægger op til. 
  - Det er vigtigt at vi forinden har haft en dialog om, hvad vi har af ideer og ønsker her i lokalsamfundet. På mødet med rejseholdet vil det bl.a. blive afklaret, om såvel lokalrådet som de lokale foreninger m.m. kan være interesseret i Vodder Skoles bygninger og på hvilke betingelser. Vi har mulighed for at komme frem med vore ideer og ønsker, som efterfølgende vil blive behandlet i Tønder Kommune, noterer lokalrådet.
  